A Tanács irányelve

(1991. március 21.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv kilencedik módosításáról

(91/173/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a belső piac fokozatos kialakítása érdekében 1992. december 31-ig intézkedéseket szükséges elfogadni; mivel a belső piac egy olyan belső határok nélküli térség, amelyben biztosított az áruk, a személyek, a szolgáltatások és a tőke szabad mozgása;

mivel a pentaklór-fenol (CAS-szám 87-86-5) és annak vegyületei olyan anyagok, amelyek veszélyesek az emberre és a környezetre, és különösen a vízi környezetre; mivel ezeknek az anyagoknak a használatát szabályozni kell;

mivel egyes tagállamok által, a fent említett anyagok és az ezeket az anyagokat tartalmazó készítmények forgalomba hozatalára és használatára már előírt korlátozások közvetlenül érintik a belső piac kialakítását és működését; mivel ezért össze kell hangolni a tagállamok vonatkozó jogi rendelkezéseit, és következésképpen módosítani kell a legutóbb a 89/678/EGK irányelvvel [4] módosított, 76/769/EGK irányelv I. mellékletét [5];

mivel a Bizottság összehangolt közösségi stratégiát alakít ki a fa tartósítására használt vegyipari termékek forgalomba hozatalára és használatára vonatkozóan; mivel ez a stratégia a tagállamok által a Bizottságnak átadott információkon, különös tekintettel az emberre és a környezetre vonatkozó kockázat becslésén alapul a tagállamokban a fa tartósítása által felvetett különböző problémák egyidejű figyelembevételével;

mivel ez az irányelv nem érinti azt a hatályos közösségi szabályozást, amelynek értelmében a tagállamok szigorúbb korlátozást fogadhatnak el a kérdéses anyagok és készítmények munkahelyen történő használatára vonatkozóan,

ELFOGADTA EZT AZ IRÁNYELVET:

1. cikk

A 76/769/EGK irányelv I. melléklete a következő ponttal egészül ki:

"23.Pentaklór-fenol (CAS-szám 87-86-5) sói és észterei | nem kerül felhasználásra 0,1 tömegszázalék, vagy azt meghaladó koncentrációban a forgalomba hozott anyagokban és készítményekben. Kivételként a rendelkezés nem vonatozik azokra az anyagokra és készítményekre, amelyeket olyan ipari eljárásoknál használnak fel, ahol a pentaklór-fenol kibocsátása és/vagy emissziója nem magasabb a hatályos jogszabályokban előírt mértéknél: a)fakezelésnélA kezelt fát azonban nem lehet felhasználni:épületek belsejében díszítési vagy egyéb célokra az épület rendeltetésétől függetlenül (lakóépület, munkahely, pihenőhely);növénytermesztési célokra használt tárolók gyártására és újrafeldolgozására, és olyan csomagolás, illetve olyan egyéb anyagok gyártására, illetve esetleges újrafeldolgozására, amely kapcsolatba kerülhet illetve szennyezheti az emberi és/vagy állati fogyasztásra szánt nyersanyagokat, félkész és/vagy késztermékeket;b)a ruházatra vagy bútorok díszítőszöveteként nem felhasználható szálak és nehéz textíliák impregnálásában;c)szintetizáló és/vagy feldolgozási adalékanyagként ipari eljárásokban;d)a tagállamok a saját területükön, eseti alapon, meghatározott kivételekkel, engedélyezhetik különleges szakértelemmel bíró szakembereknek, hogy a helyszínen kulturális, művészeti és történelmi jelentőséggel bíró épületeken, vagy szükséghelyzetben állagjavító kezelésben részesítsék a dry rot fungus (Serpula lacrymans) és a cubic rot fungi által fertőzött épületfákat és falakat.Ezek a kivételek az ismeretekben és eljárásokban tapasztalható fejlődést figyelembe véve az ezen irányelv alkalmazásának kezdetét követően legkésőbb három évvel újra felülvizsgálatra kerülnek. Minden esetben: a)a fent említett kivételek keretében használt pentaklór-fenol – akár önmagában, akár készítmények alkotórészeként használják – hexaklór-dibenzo-paradioxin (H6CDD) tartalma nem haladhatja meg a 4 rész per millió részt (ppm);b)ezek az anyagok és készítmények:csak 20 literes vagy annál nagyobb csomagolásban hozhatók forgalomba,nem hozhatók forgalomba a lakosság számára.A veszélyes anyagok és készítmények osztályozására, csomagolására és címkézésére vonatozó egyéb közösségi rendelkezések végrehajtásának sérelme nélkül az ilyen készítmények csomagolásán jól olvashatóan és letörölhetetlenül kell feltüntetni a következőt: "Kizárólag ipari és szakmai felhasználó részére." Ez a rendelkezés nem vonatkozik a 75/442/EGK és a 78/319/EGK irányelv hatálya alá tartozó hulladékra." |

2. cikk

(1) A tagállamok 1991. december 31-e előtt közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

(2) A tagállamok hatályba léptetik azokat a törvényi rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1992. július 1-je előtt megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1991. március 21-én.

a Tanács részéről

az elnök

G. Wohlfart

[1] HL C 117., 1988.5.4., 14. o.

[2] HL C 291., 1989.11.20., 58. o. és HL C 48., 1991.2.25.

[3] HL C 208., 1988.8.8., 55. o.

[4] HL L 398., 1989.12.30., 24. o.

[5] HL L 262., 1976.9.27., 201. o.

--------------------------------------------------